נעדרי מלחמת העצמאות

מספרם של נעדרי מלחמת העצמאות עמד בתום המלחמה על מאות רבות של חיילי צה"ל ואנשי היישוב. פעולות נרחבות לאיסוף חללים משדות הקרב שנערכו בשנים 1949-‏1953 הקטינו את מספרם עד לכ-150, אשר הוכרזו כחללים שמקום קבורתם לא נודע. לאחר כארבעים שנות הפסקה חודשה בשנות התשעים החקירה אודות מקומות קבורתם, אשר הביאה לצמצום מספרם בכשליש. טרם נודע מקום קבורתם של 93 חללי מלחמת העצמאות. במהלך מלחמת העצמאות, וביתר שאת בתקופות מסוימות שלה, נותרו רבים מחללי הישוב וצה"ל בשדות הקרב לאחר תום הקרבות שבהם נפלו, וגופותיהם לא נאספו ולא הובאו לקבורה. אפשר שנלקחו ממקומות נפילתם על ידי האויב. ירח פארן, חוקר ביחידה לאיתור נעדרים של צה"ל, מנה בספרו את מספר חללי צה"ל בקרבות בתקופות המלחמה השונות (על פי חלוקה מקובלת שלה) ואת מועדי איסופם משדות הקרב: הנסיבות של התקופות השונות המנויות בטבלה השפיעו על היכולת של הכוחות הלוחמים לאסוף את מתיהם משדות הקרב. עד סוף מרץ 1948 היו כוחות הצבא והמשטרה הבריטים פרוסים ברחבי הארץ, ונוכחותם הגבילה את היכולת של כוחות המגן של היישוב לפעול ולשאת נשק בגלוי. באותה מידה קשה היה להם לשוב לשדות הקרב ולאסוף את החללים, שכן היה חשש שייאסרו על ידי הבריטים ונשקם יוחרם. לעומת זאת סייעו הבריטים באיסוף החללים, לא פעם בעקבות בקשת מוסדות הנהגת היישוב. מאפריל 1948 הצטמצמה הפריסה הבריטית בארץ וכוחות היישוב היו מסוגלים לפעול באופן חופשי יותר. לאחר תום המנדט הבריטי בארץ וההכרזה על הקמת המדינה ב-14 במאי 1948 נמשכו הקרבות עד להכרזת ההפוגה הראשונה ב-9 ביוני. בתקופה זו עסק צה"ל בעיקר בבלימת צבאות ערב שפלשו לישראל ובהתגוננות מולם. ובחלק מהמקומות איבד שליטה בשטחים שבהם נותרו מוטלים חללי קרבות. בתקופה זו מחצית מחללי הקרבות טרם נאספו משדות הקרב לאחר שבוע ממועד נפילתם - יותר מאשר בכל תקופה אחרת של המלחמה. מנתוניו של פארן בטבלה שלעיל עולה כי כ-30% מחללי הקרבות של ישראל לא נאספו לאחר שחלף שבוע מסיום הקרב. המספר של נעדרים אלו הלך והצטבר עם חלוף הזמן, כאשר במהלך המלחמה אותרו גופות חלק מהם. הפיקוד העליון של צה"ל לא היה מודע בתחילה לממדי תופעת החללים שמקום קבורתם לא נודע. הדבר נבע מכך שיחידות הצבא אמנם דיווחו במהלך המלחמה למטה הכללי על אבדותיהן בקרב, אך הן דיווחו יחד על חללים שגופותיהם נאספו בשדות הקרב ועל חיילים שנראו נופלים בקרב ונותרו בשטח. כנעדרים צוינו רק מעטים שגורלם לאחר הקרב לא היה ידוע כלל. עקב כך נוצר הרושם שמרבית החללים נאספו משדות הקרב. בצה"ל לא הייתה יחידה מסוימת שהופקדה על איתור נעדרים וחללים שטרם נאספו. בפועל נחה אחריות זו על כתפי מפקדיהם של הנעדרים ולא תמיד היה באפשרותם לעמוד בה. גורם נוסף שפעל לאיתור ואיסוף הנעדרים משדות הקרב היה בני משפחות הנעדרים. כבר משלב מוקדם הם ערכו חקירות עצמאיות משלהם, ואכן הצליחו לאתר חללים רבים. דוגמה בולטת היא של חללי קרבות מלכיה מאביב 1948, שנאספו על ידי בני משפחותיהם בנובמבר 1948 לקבר אחים בקיבוץ מעוז חיים, בו שהו בעבר כהכשרת פלמ"ח. בחודשי המלחמה האחרונים התברר למטה הכללי של צה"ל ולממשלה כי מאות רבות של חללי צה"ל לא הובאו לקבורה וגופותיהם עדיין מוטלות בשדות הקרב בכל חלקי הארץ. אחד הגורמים אשר הביאו את הבעיה למודעותם היה פניות של הורים וקרובים של חיילים נעדרים, אשר איבדו את הקשר עמם. אלו פנו במכתבים רבים לגורמים בצה"ל ובממשלה ואף אל ראש הממשלה דוד בן-גוריון עצמו, ואף הביעו אכזבה מאי הפעילות של מוסדות המדינה בעניין. לקרובים אלו נגרם סבל נוסף עקב התופעה של שמועות לא מבוססות שהתרוצצו בארץ אודות גורל החיילים, לרבות טענות כי חלקם מוחזקים בחיים במצרים וכי נדרש כופר כסף עבור שחרורם. ב-22 במאי 1948 הוצאה פקודת מטכ"ל אשר התייחסה לאופן הדיווח אודות נפגעים, ובכלל זה ספציפית על נעדרים. ברוב המקרים לא קיימו יחידות הצבא את הפקודה. ב-23 במרץ 1949 הוציא אגף כוח האדם במטה הכללי של צה"ל פקודה חדשה לכל יחידות הצבא. הפקודה התמקדה באיסוף המידע אודות הנעדרים. הייתה זו הוראה להעביר לאגף רשימות מפורטות של כל הנעדרים והחללים שלא הובאו לקבורה. הפקודה הוסיפה שלאחר השלמתן, על מפקדי החזיתות (המונח שקדם לפיקודים המרחביים) לקיים בדיקה קפדנית של השטחים הנזכרים ברשימות - אם הם פנויים מאויב - כדי לברר אם נותרו בהם גופות או שרידים שלהן. הפקודה הוסיפה כי הרבנות הצבאית תתן למחפשים הדרכה בנדון. בעקבות הוצאת הפקודה העבירו יחידות צה"ל למטכ"ל רשימות מפורטות של הנעדרים והחללים שלא נקברו. ימים אחדים אחרי הוצאת הפקודה הורה ראש הממשלה בן-גוריון לרבנות הצבאית לפעול לאיסוף החללים והנעדרים מקרב פלוג'ה. הרבנות התבקשה לפעול במקרה זה לא כגוף מייעץ אלא כגוף מבצע. היא אכן פעלה כך, ובפועל נטלה על עצמה את משימת איסוף החללים בכל החזיתות, תוך שהיא מסתייעת ביחידות הצבא שהיו מוצבות בהן וכן בחיילים שלחמו בשדות הקרב השונים והנעדרים היו מיחידותיהם. ביולי 1949 הציע יוסף דקל, מנהל המחלקה להנצחת החייל במשרד הביטחון, להקים יחידה ייעודית שתעסוק באיסוף החללים הנעדרים משדות הקרב. הגם שראש הממשלה בן-גוריון תמך בהקמת יחידה שכזו הדבר לא נעשה. בשלהי המלחמה ואחריה עדיין לא היה המספר הכולל של הנעדרים שנפלו ולא הובאו לקבורה ברור לצבא ולממשלה. במענה לשאלה של ראש הממשלה ביולי 1949 הודיע לו אגף כוח האדם שנכון ל-27 ביוני 1949 היה מספרם 393. כפי שהתברר בהמשך, מספר זה היה הערכה בחסר. אחד הגורמים שהכבידו על ריכוז רשימת נעדרים מלאה היה חוסר המידע על שבויי צה"ל. מאות ישראלים נלקחו בשבי על ידי צבאות ערב במהלך המלחמה. כל עוד הם לא חזרו מהשבי שררה אי ודאות לגבי זהותם וקשה היה להבדיל ביניהם לבין הנעדרים (למעשה, גם מספרם הכולל של השבויים לא היה ידוע בתחילה והובהר רק עם הזמן). תהליך החזרת השבויים ארך חודשים רבים והסתיים רק בקיץ 1949, לאחר חתימת הסכם שביתת הנשק האחרון - עם סוריה. במהלך שיחות שביתת הנשק התקבל סיוע מסוים באיסוף שמות הנעדרים והבדלתם מן השבויים החיים כתוצאה מפעולת ועדות המשא ומתן על שביתת נשק שפעלו בחזיתות המלחמה השונות. בחזית המצרית גם הביאה פעולת הוועדה לאיתור גופות של נעדרים. החוקר פארן מציין גם את פעילות גוף הקישור לצלב האדום הבינלאומי, שהוקם במאי 1948, ואשר פעולתו הביאה לאיסוף חללים משדות הקרב. לאחר חזרת כל השבויים התברר כי מספר נעדרי צה"ל, שרובם היו חללים, עמד על כ-950. כשני שלישים מהם היו נעדרים בחזית המרכז. בחודשים שלאחר מכן נערכו פעולות שונות, שלא היו שיטתיות, לאיסוף חללים משדות הקרב. פעולות אלו הקטינו את מספר הנעדרים. כך, הרב הצבאי הראשי שלמה גורן ואנשיו אספו בסתיו 1949 יותר מ-300 חללים משדות הקרב של גוש עציון, לטרון, נווה יעקב וגבעת הרדאר. הם הובאו לקבורה בבית הקברות הצבאי בהר הרצל ב-17 בנובמבר. הלחץ הציבורי על הממשלה הביא באביב 1950 להכרזה על מבצע לחיפוש הנעדרים. ב-30 ביוני פקד ראש אגף כוח האדם האלוף שמעון מזא"ה לפתוח בפעולה שיטתית לאיתור הנעדרים והבאתם לקבורה. הפקודה הופנתה אל אלופי שלושה הפיקודים המרחביים, מפקדי חילות האוויר והים, מדור נפגעים, השלישות הצבאית והרב הצבאי הראשי וכן אל המחלקה להנצחת החייל במשרד הביטחון. היא הטילה את האחריות למילויה על אלופי הפיקודים ומפקדי החילות והורתה להם לספק אמצעים מתאימים לשם כך ולרכז את המידע המצוי אודות הנעדרים. החיפוש בפועל נעשה על ידי חוליות של הרבנות הצבאית. הפקודה דרשה מהאחראים לתעד את פעולות החיפוש ותוצאותיהן ולדווח עליהן למטה הכללי אחת לשבועיים. מבצע איסוף החללים נמשך לערך עד מאי 1953, תוך הסתייעות בעדויות של חיילים שלחמו בשדות הקרב שבהם נותרו נעדרים. כשנה לאחר תחילת המבצע דווח לרמטכ"ל שמספר הנעדרים הצטמצם עד ל-267 איש. בפברואר 1952 הוערך מספר הנעדרים הנותרים ב-131 איש. בפועל, על פי מספר הנעדרים שאותרו ושטרם אותרו עד ימינו עמד המספר על כ-150 איש ואשה. לאחר תום מבצע איסוף החללים ב-1953 פסקה כל הפעילות לאיתור נעדרי מלחמת העצמאות. פרטיהם נותרו שמורים באגף כוח האדם בצה"ל, אך דבר לא נעשה לשם איתורם במשך ארבעים שנה. בשנת 1958 הונחו אבני מצבה לזכר רבים מהנעדרים בגן הנעדרים בבית הקברות הצבאי בהר הרצל (ראו להלן). בשנת 1969 נמצאו בשומרון שרידי גופתו של חייל האצ"ל ברוך מזרחי, שנעדר מאז המלחמה. בעקבות מלחמת יום הכיפורים נוסדה בצה"ל היחידה לאיתור נעדרים (אית"ן), אשר פעולתה הביאה לאיתור מרבית הנעדרים ממלחמה זו. במסגרת יוזמה שננקטה בתחילת שנות התשעים החלה היחידה בניסיון לאיתור אחדים מחללי מלחמת העצמאות שמקום קבורתם לא נודע. לאחר מספר חקירות שהניבו פרי והביאו לאיתור קברי החללים התקבלה החלטה כי היחידה תעסוק באיתור קבריהם של כל חללי מלחמת העצמאות שמקום קבורתם לא נודע. חוקרים מן היחידה הופקדו על תיקי כל הנעדרים. החוקרים ניהלו חקירות יסודיות שכללו בירור ולימוד מדוקדק של פרטי הקרבות והאירועים שבהם הפכו החיילים לנעדרים, לרבות פרטי פינוי החללים משדות הקרב הנוגעים בדבר. כמו כן ראיינו החוקרים עדי ראייה, כולל אלו שעסקו בפינוי חללים, ובדקו מסמכים רלוונטיים ובהם מסמכים צבאיים ורשומות קבורה. במקרים לא רבים נערכו גם בדיקות DNA לקביעת זהות החללים. במסגרת איסוף החללים בשנים 1948 עד 1953 הובאו לקבורה בבתי הקברות הצבאיים ברחבי הארץ עשרות חללים שזהותם לא הובררה, והם נקברו כאלמונים. חקירות היחידה לאיתור נעדרים הביאו לזיהוי עשרות מבין אלמונים אלו. בשנים 1994 עד 2022 הביאו חקירות היחידה לאיתור נעדרים לאיתור קבריהם של 54 מנעדרי מלחמת העצמאות, במסגרת חקירת 33 אירועים שונים. מאלו היו 15 נעדרים בחזית הצפון, ארבעה נעדרים בחזית הדרום והיתר נעדרים בחזית המרכז וירושלים. קברי הנעדרים אותרו בבתי קברות ברחבי הארץ (בסוגריים מצוינות שנות הפיענוח): הנעדרים היו קבורים בקברי אלמונים בודדים או בקברי אחים שכללו גם אלמונים. במקרים אחדים (למשל בקיבוץ מעוז חיים ובקריית ענבים) התברר שבקברי אחים נקברו חללים במספר גדול מזה שנרשם עליהם. בין הנעדרים שקבריהם אותרו היו שני מסתערבים שיצאו ליפו, נתפסו והוצאו להורג. גופותיהם נמצאו באתר בנייה בחולון בשנת 1975. הם זוהו רק 29 שנים לאחר מכן. בנוסף, החקירות הביאו למסקנה כי שלושה חיילים שסברו כי הם נעדרים לא היו ולא נבראו כלל, וכי הסברה כי הם נעדרים נבעה רק מטעויות ומרישומים לקויים. לאחר איתור קברי הנעדרים הוצבו בטקסים על גבי הקברים אבני מצבה הנושאות את שמותיהם. כיום (2023) טרם נודע מקום קבורתם של 93 מחללי מלחמת העצמאות. הם הפכו לנעדרים במהלך 63 אירועים שונים. רובם של נעדרים אלו היו לוחמי ההגנה, הפלמ"ח, חטיבות צה"ל וכן האצ"ל, שהפכו לנעדרים במהלך קרבות שבהם השתתפו. ביחס לרבים מהם התקבלו מיד לאחר הקרבות עדויות כי נפלו בקרב. חיילים אחדים היו לנעדרים שלא במהלך קרב. בנוסף, חייל אחד נעדר בעקבות תאונת צניחה במהלך אימונים. נעדרים נוספים היו מהקבוצות שלמטה. גם לגבי רובם קיימות ראיות כי אינם בין החיים: חמישה אנשי צוות אוויר שמטוסיהם הופלו בחזית הדרום. ארבעה מסתערבים, שנספו במהלך משימות מודיעין מאחורי קווי האויב שלושה בני מיעוטים, ששניים מהם נעלמו במהלך משימות מודיעין עבור צה"ל שלושה עובדי ביצורים, שתעו ונעלמו מעבר לקווי האויב נער בן 12, שסייע ללוחמים באזור תל אביב ותעה ונעלם מעבר לקווי האויב. 19 מהנעדרים נעלמו בחזית הצפון, 46 בחזית המרכז וירושלים, 25 בחזית הדרום, אחד במהלך אימון ועוד שניים בנסיבות ומקומות לא ידועים. טבלת פרטי הנעדרים ערוכה בסדר כרונולוגי של מועדי היעדרותם: כיום (2023) מצויים עדיין בבתי הקברות הצבאיים בישראל 16 קברי אלמונים. כאמור, בבית הקברות הצבאי בהר הרצל הוקם ב-1958 גן לזכר הנעדרים במערכות ישראל ממלחמת העצמאות ואילך, שבו הוצבו אבני מצבה לזכרם. לימים אורגנה החלקה מחדש, ומשנת 2003 נוסף לה כותל זיכרון שעליו נרשמו שמות הנעדרים החל מימי תחילת היישוב החדש בארץ ישראל. ירח פארן, עד שיחזור החייל האחרון: סיפורן של יחידות איתור הנעדרים בצה"ל, תל אביב: ספריית מעריב, 2015. ענף איתור נעדרים (אורכב 20.02.2018 בארכיון Wayback Machine), באתר צה"ל. מועד כניסה: מאי-יוני 2018. ענבל אביב, אותר מקום קבורתם של שני חללים ממלחמת העצמאות, באתר News1, ‏6 בספטמבר 2004 אמיר בוחבוט, 60 שנה אחרי: זוהו חללי קרב תל-א'ריש, מקור ראשון, 13 באוגוסט 2007, באתר Nrg איתי אילנאי, שני נעדרים, זיכרון אחד, באתר Mynet, ‏8 במאי 2011 יוחאי עופר, אותר מקום קבורתם של 3 חללי מלחמת העצמאות, מקור ראשון, 17 בפברואר 2013, באתר Nrg חן קוטס-בר, לאחר 65 שנים, נחשפה האמת מאחורי הקבר בהר הרצל, באתר Nrg, ‏1 במאי 2013 חן קוטס-בר, המעגל נסגר: טקס גילוי מצבה לחייל שנהרג לפני 65 שנה, באתר Nrg, ‏6 ביוני 2013 דן תמיר, תולדות איתור הנעדרים בצה"ל, באתר הארץ, 17 בפברואר 2016 בין תעלומה, כאב והנצחה: "הוא לא יחזור?", באתר צה"ל, 5 במרץ 2017 עידן סימון, ‏פותרים תעלומות: זיהוי חללי 1948, באתר ‏מאקו‏, 1 במאי 2017 לירז כהן, יום הזיכרון לחללים שמקום קבורתם לא נודע: איך מתמודדים עם תעלומה של עשרות שנים?, באתר צה"ל, 22 בפברואר 2018 יואב זיתון, הקבורה השגויה בגלל טעות בזיהוי: כך פוענחה התעלומה מ-48', באתר ynet, 7 במאי 2018 פארן, עמ' 145-146. פארן, עמ' 145, 147-148. פארן, עמ' 146-147. פארן, עמ' 168–169, 219. פארן, עמ' 217, 219 פארן, עמ' 215. פארן, עמ' 217, 219. פארן, עמ' 218-219. פארן, עמ' 218 פארן, עמ' 221-223. פארן, עמ' 161. פארן, עמ' 221, 223. פארן, עמ' 226-227. פארן, עמ' 228-229. אירוע שיירת נבי דניאל, באתר הענף לאיתור נעדרים אירוע מעבר מנדלבאום, באתר הענף לאיתור נעדרים אירוע רמת רחל, באתר הענף לאיתור נעדרים אירוע קסטל ב', באתר הענף לאיתור נעדרים אירוע קסטל ד', באתר הענף לאיתור נעדרים אירוע קסטל ה', באתר הענף לאיתור נעדרים מאמאן נקבר תחת מצבה שנשאה שם שגוי. אירוע שער הגיא ב', באתר הענף לאיתור נעדרים אירוע ניסיון פריצה לעיר העתיקה, באתר הענף לאיתור נעדרים אירוע משלט 8, באתר הענף לאיתור נעדרים אירוע דיר איוב, באתר הענף לאיתור נעדרים אירוע לטרון במהלך ההפוגה, באתר הענף לאיתור נעדרים אירוע לטרון גבעתי א', באתר הענף לאיתור נעדרים אירוע לטרון גבעתי ב', באתר הענף לאיתור נעדרים גופת אחד משלושה נעדרים (אברהם שטרלינגר, יעקב משה אייזיקוביץ או שלמה לוי) נקברה בקבר אלמוני בבית הקברות הצבאי בנחלת יצחק והוחלט להעבירה לקבר האחים בבית הקברות הצבאי בראש פינה, בו נקברו שני הנעדרים האחרים. אירוע מטוס מסרשמידט, באתר הענף לאיתור נעדרים אירוע בן נון א', באתר הענף לאיתור נעדרים דובדבני הועבר לקבורה בבית הקברות הצבאי בהר הרצל. טיקוצקי הועבר לקבורה בבית הקברות הצבאי בפתח תקווה. אירוע בן נון ב', באתר הענף לאיתור נעדרים אירוע בית סוסין, באתר הענף לאיתור נעדרים ליאון סולומונוביץ', באתר הענף לאיתור נעדרים אירוע רמלה, באתר הענף לאיתור נעדרים יצחק חממי, באתר הענף לאיתור נעדרים דוד כוכבי, באתר הענף לאיתור נעדרים יהושע לוסטיג, באתר הענף לאיתור נעדרים מנחם קלרמן, באתר הענף לאיתור נעדרים יחיאל רוזנפלד, באתר הענף לאיתור נעדרים טיכאור נקבר תחת מצבה שנשאה שם שגוי. אירוע משלט 243, באתר הענף לאיתור נעדרים אירוע משמר הירדן ג', באתר הענף לאיתור נעדרים אירוע משמר הירדן א', באתר הענף לאיתור נעדרים גופת אחד מהשלושה נקברה בקבר אלמוני בבית הקברות הצבאי בנחלת יצחק והוחלט להעבירה לקבר האחים בבית הקברות הצבאי בראש פינה. אירוע מחנה פילון, באתר הענף לאיתור נעדרים אירוע מלכיה א', באתר הענף לאיתור נעדרים שמואל וייס, באתר הענף לאיתור נעדרים. יצחק חדש, באתר הענף לאיתור נעדרים. מאיר חיים בויום, באתר הענף לאיתור נעדרים אירוע הר ציון, באתר הענף לאיתור נעדרים אירוע נבי סמואל, באתר הענף לאיתור נעדרים בן דוד ושמש הועברו לקבורה בבית הקברות הצבאי בהר הרצל. אירוע מסתערבים ביפו, באתר הענף לאיתור נעדרים אירוע משמר העמק, באתר הענף לאיתור נעדרים ינוביץ נקבר בטעות כאזרח. אירוע הפגזה ירדנית, באתר הענף לאיתור נעדרים יואב זיתון, לאחר 74 שנים: נקבע מקום קבורת שני לוחמי פלמ"ח שנעלמו בקרב על יד מרדכי, באתר ynet, 7 באוקטובר 2022 אלישע בן קימון, רועי רובינשטיין, אחרי 75 שנה: אותר חלל צה"ל שמקום קבורתו לא נודע, באתר ynet, 1 באוקטובר 2023 ההבחנה בין אירועי ההיעדרות השונים נעשתה על פי החלוקה של ענף איתור נעדרים, כאמור באתר האינטרנט של הענף. אירוע צפת באתר הענף לאיתור נעדרים. אירוע מסתערב לוד באתר הענף לאיתור נעדרים. אירוע בית לחם - בריכות שלמה באתר הענף לאיתור נעדרים. אירוע גבול תל אביב-יפו באתר הענף לאיתור נעדרים. חיים משה ברמן באתר הענף לאיתור נעדרים. אירוע ג'בליה-בת ים באתר הענף לאיתור נעדרים. אירוע מוצא באתר הענף לאיתור נעדרים. אירוע קסטל ג' באתר הענף לאיתור נעדרים. אירוע שער הגיא א' באתר הענף לאיתור נעדרים. אירוע מבצע חמץ באתר הענף לאיתור נעדרים. אירוע מבצע חמץ באתר הענף לאיתור נעדרים. אירוע מבצע חמץ באתר הענף לאיתור נעדרים. אירוע כפר סבא הערבית א' באתר הענף לאיתור נעדרים. אירוע טירה א' באתר הענף לאיתור נעדרים. אירוע לטרון א' באתר הענף לאיתור נעדרים. אירוע כפר דרום באתר הענף לאיתור נעדרים. אירוע ראס ביידא באתר הענף לאיתור נעדרים. אירוע בית הספר לשוטרים באתר הענף לאיתור נעדרים. אירוע שיח ג'ראח א' באתר הענף לאיתור נעדרים. אירועשיח ג'ראח ב' באתר הענף לאיתור נעדרים. אירוע בית ג'רה באתר הענף לאיתור נעדרים. אירוע טירה ב' באתר הענף לאיתור נעדרים. אירוע מבצע פלשת באתר הענף לאיתור נעדרים. אירוע מטוס פיירצ'יילד באתר הענף לאיתור נעדרים. אירוע מלכיה ב' באתר הענף לאיתור נעדרים. אירוע קרני חיטין באתר הענף לאיתור נעדרים. אירוע בית ג'ירג'יה באתר הענף לאיתור נעדרים. אירוע משמר הירדן ב' באתר הענף לאיתור נעדרים. אירוע בית החולים שרונה באתר הענף לאיתור נעדרים. אירוע צומת יריחו באתר הענף לאיתור נעדרים. אירוע ואדי למון באתר הענף לאיתור נעדרים. קאיד נאיף חסון באתר הענף לאיתור נעדרים. אירוע חוף עזה באתר הענף לאיתור נעדרים. אירוע בית דראס באתר הענף לאיתור נעדרים. אירוע בירווה באתר הענף לאיתור נעדרים. אירוע לוד באתר הענף לאיתור נעדרים. מרטין קטנבורג באתר הענף לאיתור נעדרים. אירוע גבע בכרמל באתר הענף לאיתור נעדרים. אירוע גבעה 113 באתר הענף לאיתור נעדרים. אירוע תרשיחא א' באתר הענף לאיתור נעדרים. אירוע תרשיחא ב' באתר הענף לאיתור נעדרים. אירוע כפר סבא הערבית ב' באתר הענף לאיתור נעדרים. אירוע מסתערבים בעזה באתר הענף לאיתור נעדרים. עזרא נאטל באתר הענף לאיתור נעדרים. אירוע מלחה באתר הענף לאיתור נעדרים. אירוע כפר אוריה באתר הענף לאיתור נעדרים. אירוע משלט 219 מודיעין באתר הענף לאיתור נעדרים. אירוע ארנונה באתר הענף לאיתור נעדרים. אירוע רפיח א' באתר הענף לאיתור נעדרים. אירוע מטוס בופייטר באשדוד באתר הענף לאיתור נעדרים. אירוע מנרה באתר הענף לאיתור נעדרים. מחמד חסן סאלם באתר הענף לאיתור נעדרים. אירוע צנחן בחוף חיפה באתר הענף לאיתור נעדרים. אירוע חירבת סיקה באתר הענף לאיתור נעדרים. אירוע רפיח ב' באתר הענף לאיתור נעדרים. אירוע בית גוברין באתר הענף לאיתור נעדרים. אירוע מסתערב בירדן באתר הענף לאיתור נעדרים. ראו באתר הענף לאיתור נעדרים.